Lolland-Falsters Stifts-Tidende, 1846-10-08
Stubbekjøbing, den 7de October. Paa en at de Byggepladse, hvorpaa vor By er saa riig, og hvoraf nogle endog ere saa store, at de dyrkes med Ploven til Kornsæd, er i denne Sommer opført det hidtil her i eet Aar usædvanlige Antal af 4 grundmurede Bygninger, og den 5te er under Opførelse. Ved den overflødige FyldsBortførelse fandtes, omtrent 1 Alen under Jordens Overflade, som Ploven maaskee i flere hundrede Aar har furet, en steensat Brønd, der, efterat Fyldingen, som bestod af Jord, Tang, Muurbrokker o. desl. og endog en Kjedel, var bortryddet, befandtes vel conserveret og gav overflødigt og godt Vand. Denne Brønd, der var et betydeligt Fund for tvende af de Byggende, da den befinder sig i Skjællet mellem deres projecterede Gaardspladse, afgiver atter et Vidnesbyrd om, at Byen i ældre Tider har været af betydeligere Størrelse, men hvorom Historien ikke veed Synderligt at fortælle, uden dette: at Byen allerede i Valdemarernes Tid var anseelig og dens Havn en meget benyttet Samlingsplads for danske Krigskibe, at den under Marsk Stigs og de Norskes Feide paa Danmark blev aldeles ødelagt af en norsk Flaade i Aaret 1287 eller 1288, at den desuagtet senere svang sig betydeligt op, og ved Slutningen af det 15de Aarhundrede drev en betydelig Handel paa England, Skotland og Holland, og dengang skal have havt 500, efter Nogle endog 700 Borgere, men hvis Antal, under Byens stadige Tilbagegang ved Urolighederne og Krigsbegivenhederne i de paafølgende Aarhundreder, henimod Slutningen af det 18de var sammensmeltet til 61. Byen er nu atter i Opkost, den driver en ikke ubetydelig udenrigsk Handel, har i forrige Aar udført over 80,000 Tønder Kornvarer og eier henved en Snees Handelskibe, hvoriblandt en Grønlandsfarer. Gid den fremdeles tiltage i Betydenhed og Velstand, Nykjøbing, den 8de October. Et igaar modtaget Privatbrev fra Kjøbenhavn melder, at man der taler for sikkert og meget vigtige Forandringer i Regjeringens Organisation. De to Cancellier skulde slaaes sammen under en fælles Præsident, hvortil man bestemmer Grev Carl Moltke, dog saaledes, at hvert Fag, det tydske og danske, fik sit særskilte Departement, hvert med tre Deputerede, som hvilke man nævner for det danske Cancellies Vedkommende: Etatsraaderne Holm, Bang og Ussing, og for det slesvig-holsteen lauenborgske Cancellies Vedkommende: Conferentsraad Dumreicher, Etatsraad Rath gen og Baron Lilliencron. Ministrene Stemann og Orsted skulde træde ud af Cancelliet, men forblive i Statsraadet. Etatsraad Tetens, constitueret Amtmand paa Kbhavns Amt, skulde afløse Bang i Rentekammeret. For at fremme Pløining med Køer blandt Huusmændene paa det classenske Fideicommis, er der i de 3 sidste Aar uddeelt Plove til de Huusmænd, som have villet forsøge herpaa. Den største Hindring mod Udførelsen heraf har viist sig at være den Vanskelighed, der er ved at føde 2 Køer paa 3 Tdr. Land, hvorfor endnu ikkun 7 Huusmænd have turdet indlade sig paa denne Pløining, og af disse er den hos 5 i fuld Gang. Forat hæve ovennævnte Hindring, har der iaar været udsat 4 Præmier hvilket ogsaa vil skee i de 3 næste Aar – for de Huusmænd, som paa deres Lodder dyrke et bestemt Stykke med Brakfrugter, saasom: Runkelroer, Turnips, Gulerødder, Kaal, a. til Qvægfodring. 1ste Præmie er 2 Læs Ho og 10 Rbd., 2den: 2 Læs Ho og 5 Rbd., 3die 2 Læs Ho, 4de: 1 Læs Høe, og desuden for hver af de Præmievindende saa meget Kloverfrø, som der behoves til næste Aars Sæd. Concurrenternes Antal har i Aar været mellem 20 og 30, hvoraf 4 efter afholdt Syn erholdt de udsatte Præmier, og 4 Andre, som dernæst havde de bedst dyrkede Brakfrugter, fik hver 1 Læs Hø til Opnumtring.